|  |
| --- |
| Корпоративни комуникации |
| А1 България |
| 0882 201 215 |
| <http://www.а1.bg> |
| http://www.facebook.com/A1Bulgaria |

София,

07.06.2025 г.

**MAX Sport и БНТ ще излъчат съвместно на живо полуфиналите и финала на ФИФА Световно клубно първенство 2025™**

* *Финалните срещи обещават динамика, голове и големите звезди на световния футбол в битка за титлата „най-добър футболен клуб в света“.*
* *MAX Sport и БНТ ще осигурят футболните емоции това лято с полуфиналите и финала на ФИФА Световното клубно първенство 2025 ™.*
* *Турнирът събира 32 от най-добрите клуба от Европа, Южна Америка, Азия, Океания, Африка и Северна Америка в първото си издание в разширен формат.*

Футболните фенове в България ще имат възможност да проследят на живо най-важните мачове от ФИФА Световно клубно първенство 2025™ в ефира на [MAX Sport](https://maxsport.live/) 3 и БНТ 1. Полуфиналите ще се изиграят на 8 и 9 юли, а големият финал е на 13 юли, когато ще бъде определен най-добрият футболен клуб в света за 2025 година. Новият световен шампион ще носи титлата цели четири години, до следващото издание на турнира през 2029 година.

Тазгодишното издание на ФИФА Световното клубно първенство 2025 ™ е първото в разширен формат с 32 отбора. Този истински клубен Мондиал събира на едно място най-добрите отбори от Европа, Южна Америка, Азия, Океания, Африка и Северна Америка. Финалните срещи обещават динамика, голове и незабравими футболни моменти, като феновете ще имат възможност да проследят на живо както големите звезди на световния футбол, така и новите имена, които ще оформят бъдещето на играта.

Двата полуфинала ще се състоят на 8 и 9 юли в Ийст Ръдърфорд. Първият полуфинал е между отборите на Флуминензе и Челси, а вторият между отборите на Пари Сен Жермен и Реал Мадрид. Зрителите ще могат да гледат полуфиналите от 22 часа в ефира на MAX Sport 3 и БНТ 1. Финалът на 13 юли ще постави точка на едномесечния футболен маратон и ще определи шампиона за 2025 година.

Към момента в богатото портфолио на [**MAX Sport**](https://maxsport.live/) от права за спортни събития се включват редица интересни първенства и турнири от света на спорта. От футбола това са УЕФА Шампионска лига, УЕФА Лига Европа, УЕФА Лига на конференциите, испанската Ла Лига, италианската Серия А, Купата на Краля, Купата на Италия, Купата на Франция, Купата на Турция и много други.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*